Wrestling(WWE)

=Wrestling=

În România, în anii '90 pentru definirea wrestlingului era folosit şi termenul de **catch** (provenit de la expresia "catch as can", care denumeşte forma iniţială de luptă din care se trage wrestlingul modern). Wrestlingul este o disciplină înrudită cu sporturile de contact. Dacă în //luptele greco-romane// şi în //luptele libere//, protagoniştii sunt doi sportivi amatori a căror scop este acela de a prevala şi a-şi învinge adversarul, în wrestling sunt implicaţi doi sau mai mulţi atleţi a căror principală preocupare e aceea de a crea spectacol şi de a menţine interesul publicului la cote ridcate prin practicarea unei game vaste de tehnici şi manevre spectaculoase. Această disciplină este foarte populară în Statele Unite şi Marea Britanie precum şi în alte ţări din întreaga lume şi cunoaşte diferite stiluri : Japonia (Puroresu), Mexic (Lucha Libre), Canada, Germania sau Italia. În prezent, în România transmisiunile de wrestling pot fi urmărite pe posturile Sport.ro, Eurosport şi Eurosport 2.
 * Wrestlingul** este un sport spectacol de origine americană, cunoscut în Statele Unite sub numele de **pro wrestling** (prescurtare pentru professional wrestling).
 * ==Cuprins== [ascunde]* 1 Originile wrestlingului* 2 Wrestlingul - Realitate sau ficţiune ?* 3 Mod de organizare
 * 4 Roster
 * 5 Spectacole
 * 5.1 House Show
 * 5.2 Tv Show
 * 5.3 Pay-per-view
 * 6 Categorii de wrestleri
 * 7 Meciuri
 * 7.1 Pinfall
 * 7.2 Submission
 * 7.3 Countout
 * 7.4 Descalificare
 * 8 Tipuri de spectatori
 * 9 Principalele federaţii de wrestling
 * 10 Legături externe ||

Originile wrestlingului
Wrestlingul îşi are originile la sfârşitul secolului al XIX-lea - începutul secolului al XX-lea, când în cadrul companiilor de circ erau organizate diferite spectacole de lupte. Modul de desfăşurare al luptelor era cu mult diferit de cel din zilele noastre, rezultatul nu era predeterminat, iar reprezentaţiile nu erau atât de spectaculoase. Atleţii implicaţi utilizau tehnici provenite din diferite stiluri de luptă şi arte marţiale. În primii ani ai secolului XX, wrestlingul parcurge o primă etapă pe scara evoluţiei sale şi adoptă o structură similară cu cea prezentă în pugilismul actual. Însă acest tip de wrestling, datorită lipsei de patos şi a duratei foarte mari a meciurilor dispare odată cu apariţia televiziunii. Se observă că o astfel de competiţie are o mai mare priză la public în cazul în care rezultatul este prestabilit, putând deveni astfel o afacere profitabilă. Meciurile cu rezultate prestabilite devin predominante, dar timp de zeci de ani, wrestlerii şi organizatorii decid să păstreze secret acest lucru, negând existenţa rezultatelor decise la "masa verde" (în argoul wrestlingului, decid să păstreze kayfabe-ul). O schimbare de atitudine în acest sens se produce la mijlocul anilor '80, când Vince McMahon, patronul celei mai mari promoţii de wrestling din lume, World Wrestling Federation, declară că federaţia sa promovează sportul-spectacol ("sports-entertainment"). În acest mod, magnatul reuşeşte să ocolească jurisdicţiile forurilor sportive din diferite state, asigurându-şi astfel o modalitate mult mai facilă de promovare. Cu timpul, "mirajul" kayfabe-ului începe să dispară, totul culminând în 1997 cu declaraţia făcută de McMahon pe parcursul emisiunii Monday Night RAW, acesta promiţând că "nu va mai insulta inteligenţa fanilor" prin negarea kayfabe-ului. În aceeaşi linie, în anul 2002, după un proces intentat de World Wildlife Fund pentru folosirea iniţialelor //WWF//, compania îşi schimbă numele în World Wrestling Entertainment, evidenţiind astfel rolul central al spectacolului în cadrul wrestlingului.

Wrestlingul - Realitate sau ficţiune ?
În ziua de azi, se poate spune că wrestlingul este "simulat", în sensul că rezultatul meciului este prestabilit şi efectul manevrelor efectuate este exagerat pentru a spori spectaculozitatea.Dar, unele meciuri de wrestling nu sunt simulate, ele având un rol important în cadrul companiei respective.Acestea nu sunt deloc simulate, ele fiind cele mai importante într-un PPV sau meciuri pentru un titlu.Totuşi este important de făcut precizarea că deşi meciurile nu se constituie într-o competiţie în sensul tradiţional al cuvântului, tehnicile şi manevrele executate în ring pot fi dureroase iar executarea lor implică multe riscuri dacă nu sunt efectuate corect. Nu trebuie în nici un caz subestimat aspectul sportiv al wrestlingului şi condiţia fizică a participanţilor, care sunt capabili să facă adevărate demonstraţii de forţă şi măiestrie sportivă pe parcursul unui meci. Concluzionând, într-un meci de wrestling doar rezultatul final şi anumite momente de vârf ale meciului sunt predeterminate şi repetate de wrestleri pe parcursul antrenamentelor, restul partidei fiind improvizate. Pe parcursul meciului, wrestlerii implicaţi în acţiunea din ring comunică folosind gesturi sau termeni specifici pentru a informa adversarul în legătură cu manevrele care urmează să le execute. Şi arbitrul are rolul său, semnalând uneori momentele în care trebuie să aibă loc evenimentele prestabilite sau care implică un grad de risc ridicat.

Mod de organizare
Spre deosebire de alte sporturi, în wrestling nu există federaţii naţionale sau internaţionale (cum sunt FIFA,UEFA sau FRF în cazul fotbalului) care să reunească în cadrul lor toţi practicanţii acelei activităţi. În cazul wrestlingului, atleţii îşi desfăşoară activitatea în cadrul unor companii (federaţii) independente aflate în competiţie unele cu altele. În afara federaţiilor mari, cu bugete impresionante care de cele mai multe ori îşi asigură televizarea meciurilor, există foarte multe federaţii cu bugete limitate care supravieţuiesc organizând spectacole în faţa unui public care se reduce la câteva sute de oameni şi care poartă numele de **indy** (prescurtare de la "independent promotion"). Cea mai importantă organizaţie de wrestling din lume este în momentul de faţă World Wrestling Entertainment. Compania americană deţine supremaţia mondială atât din punctul de vedere al popularităţii, cât şi ca influenţă şi putere financiară. Alte organizaţii de wrestling importante sunt TNA Wrestling (SUA), Consejo Mundial de Lucha Libre (CMLL, Mexic), New Japan Pro Wrestling (NJPW, Japonia).

Roster
Un **roster** reprezintă totalitatea wrestlerilor care îşi desfăşoară activitatea în cadrul unei promoţii de wrestling. De regulă, fiecare federaţie de wrestling are la dispoziţie un singur roster, excepţie făcând World Wrestling Entertainment, care fiind organizată în trei divizii ( RAW, SmackDown! şi ECW) are la dispoziţie trei rostere. În promoţiile indy, sunt des întâlnite situaţiile în care un wrestler apare în show-urile mai multor federaţii. Acest lucru are motivaţii economice, wrestlerul neavând încheiat un contract de exclusivitate cu o anumită companie. Wrestlerii unui roster se împart, în funcţie de importanţă, astfel : Fiecare promoţie de wrestling are o //echipă de booking//, formată din bookeri. **Bookerii** sunt persoane care decid structura unui show de wrestling, iau decizii asupra meciurilor şi asupra rezultatelor şi creează storyline-uri. În atribuţiile echipei de booking (numită //Creative Team// în cadrul WWE) intră şi alte aspecte deosebit de importante, cum ar fi gimmick-ul wrestlerilor. Un **gimmick** reprezintă personajul pe care fiecare wrestler îl interpretează. Gimmick-ul contribuie la impactul pe care un anumit wrestler îl are asupra publicului. Ca exemplificare, îl putem aminti pe Hulk Hogan, reprezentativ pentru tipul wrestlerului-erou, sau pe Undertaker, al cărui gimmick de mort-viu s-a dovedit a fi unul din cele mai puternice din istoria wrestlingului. O altă hotărâre importantă ce revine bookerilor este cea cu privire la rolul de //Face// sau de //Heel// al unui wrestler. Un wrestler **Face** (sau //babyface//) este un wrestler considerat ca făcând parte din rândul wrestlerilor "buni", care respectă regulile, atrăgând aprobarea şi simpatia publicului. Când luptă în echipă cu alţi wrestleri este loial partenerilor săi. Exemple de wrestleri face din prezent sunt Shawn Michaels, Jeff Hardy sau Rey Mysterio în WWE şi Shark Boy în TNA. Un wrestler **Heel** personifică wrestlerul "rău", care încalcă permanent regulile luptei apelând la tot felul de trucuri pentru a trişa. O categorie aparte de wrestleri heel sunt wrestlerii **Monster Heel**, care sunt performeri înfăţişaţi ca fiind de neînvins. Exemple de wrestleri heel din prezent sunt Edge sau Randy Orton, iar ca monster heel îi putem aminti pe The Great Khali sau Umaga. O categorie specială de wrestleri sunt wrestlerii **Tweener**. Comportamentul şi acţiunile acestora atât în ring cât şi în afara lui fac să fie greu de stabilit dacă sunt heel sau face. Chiar dacă nu respectă tot timpul regulile, ei se bucură în continuare de simpatia publicului. În această categorie pot fi încadraţi wrestleri ca Ric Flair, Eddie Guerrero sau Triple H.
 * //Jobber// : este un wrestler care pierde toate meciurile pe care le dispută, având rolul de a-şi pune în valoare adversarii. Este folosit şi la antrenamentul wrestlerilor tineri, neexperimentaţi.
 * //Low carder// : similar unui jobber, cu excepţia faptului că în atribuţiile acestuia nu intră munca alături de wrestlerii tineri.
 * //Mid carder// : apare de cele mai multe ori în luptele de la mijlocul showului, având rolul de a întreţine interesul publicului în aşteptarea meciurilor importante.
 * //Upper carder// : apare în partide ce se dispută înainte de //main event// (adică meciul cel mai important al show-ului). Foarte rar se întâmplă ca acesta să fie folosit pe post de jobber. Un upper card poate primi //title shots//, adică şanse de a lupta pentru o centură de campion.
 * //Main eventer// : este un wrestler de top care apare în meciul cel mai important al show-ului. Dispută deseori meciuri pentru centurile de campion.

Spectacole
Spectacolele se împart în trei categorii : //House Show//, //Tv Show// şi //Pay-per-view//.

House Show
Un House show al World Wrestling Entertainment Un **house show** este un spectacol care de obicei nu este transmis la televizor, multe din promoţiile mici limitându-se doar la aceste tipuri de spectacole. În cazul federaţiilor mari sunt rare cazurile în care pe parcursul unui House Show are loc vreo schimbare de titlu. Din categoria acestor situaţii rare, putem aminti victoria lui Christian asupra lui Booker T pentru centura intercontinenetală sau meciul pentru centura WWE Heavyweight desfăşurat la Madison Square Garden (New York), în care Diesel (Kevin Nash) l-a învins pe campionul Bob Backlund în 8 secunde.

Tv Show

 * Tv show**-ul reprezintă spectacolul de wrestling transmis la televiziune, care de obicei are o frecvenţă săptămânală. În cadrul acestora apar mid carderi, upper carderi şi main eventeri. Pe parcursul acestor show-uri se dezvoltă storyline-urile şi feudurile dintre wrestleri care pregătesc terenul pentru meciurile de maximă importanţă desfăşurate în cadrul pay-per-view-urilor.

Pay-per-view

 * Pay-per-view**-urile reprezintă cele mai importante spectacole de wrestling ale anului şi pot fi vizionate prin satelit sau prin cablu tv contra cost. Aceste gale reprezintă punctul culminant al feudurilor şi storyline-urilor create de-a lungul show-urilor tv săptămânale, cuprinzând cele mai aşteptate meciuri. Deseori, pay-per-view-urile conţin meciuri contând pentru diverse titluri ale promoţiei respective. Cele mai cunoscute pay-per-view-uri sunt Royal Rumble, WrestleMania, SummerSlam şi Survivor Series.

Categorii de wrestleri
Wrestlerii pot fi împărţiţi în două categorii, în funcţie de greutate : //Cruiserweight// şi //Heavyweight//. Categoria **Cruiserweight**, sau categoria uşoară cuprinde wrestlerii cu o greutate sub 100 kg (220 lbs). În general, aceştia sunt luptători care utilizează manevre şi tehnici ce se bazează pe agilitate. Categoria **Heavyweight**, sau categoria grea, cuprinde wrestleri cu o greutate peste 100 kg (220 lbs). Aceşti wrestleri utilizează frecvent tehnici ce se bazează mai mult pe forţa fizică. Wrestlerii pot fi atât de sex masculin cât şi de sex feminin şi se pot grupa în //tag team//-uri, adică echipe formate din doi wrestleri sau pot forma un stable, adică un grup de luptători între care există o alianţă. Un wrestler care a reuşit să devină cât de cât cunoscut câştigă în medie 200-250.000 de dolari pe an, în această sumă nefiind incluse cheltuielile de transport şi alte posibile cheltuieli medicale. Wrestlerii de top au salarii ce pot ajunge la câteva milioane de dolari pe an, cu cheltuielile medicale şi de transport plătite de federaţia de care aparţin, care le poate oferi şi alte privilegii. Wrestlerii care lucrează pentru promoţii mai mici sunt forţaţi să apeleze şi la o a doua slujbă pentru a se întreţine. În general, federaţiile mici nu au contracte exclusive cu aceştia şi nu au o sumă fixă prevăzută pentru salarii, plăţile fiind efectuate pentru fiecare prestaţie în parte.

Meciuri
//Pentru detalii,// //vezi articolul// **Tipuri de meciuri de wrestling**//vezi articolele// **** //şi// ****//vezi articolele// ****//,// **** //şi// ****//vezi articolele// ****//,// ****//,// **** //şi// ****. Există un număr foarte mare de tipuri de meciuri de wrestling, fiecare cu propriile particularităţi. Meciurile clasice de wrestling, disputate între doi sau mai mulţi wrestleri pot fi încheiate prin următoarele modalităţi :

Pinfall
Pentru ca un pinfall să fie valabil, întreg corpul wrestlerului pus la podea trebuie să fie în interiorul ringului. Un picior sau o mână puse pe una din corzi de exemplu, duce automat la invalidarea pinfall-ului. Există şi manevre neregulamentare ce pot apărea în cadrul unui pinfall (cum ar fi de exemplu sprijinirea de corzile ringului).
 * Pinfall**-ul (numărătoarea până la trei) este cea mai întâlnită modalitate de câştigare a unui meci. Pentru a câştiga prin pinfall, un wrestler trebuie să-şi aducă adversarul la podea, cu ambii umeri lipiţi de suprafaţa ringului, timp în care arbitrul meciului efectuează o numărătoare până la trei. Sunt mai multe metode de a efectua un pinfall, cea mai utilizată fiind aceea în care wrestlerul se alungeşte deasupra adversarului şi-şi trece un braţ pe sub unul din picioarele acestuia, aşteptând numărătoarea arbitrului.

Submission
Câştigarea unui meci prin această modalitate presupune aplicarea de diverse tehnici ("submission holds") menite a-l face pe adversar să abandoneze. Abandonul poate fi echivalat cu un knockout. Pentru a stabili dacă wrestlerul mai este în măsură să continue meciul, arbitrul ridică de trei ori mâna celui prins în manevra de submission. Dacă mâna wrestlerului cade de fiecare dată după ce arbitrul îi dă drumul, se consideră că luptătorul a pierdut meciul prin abandon. Deasemenea, wrestlerul poate indica abandonul prin lovirea repetată a ringului cu palma. Dacă în timpul submission-ului, wrestlerul supus manevrei reuşeşte să se prindă de una din corzile ringului, adversarul său este obligat să renunţe la acţiunea de submission, în caz contrar riscând descalificarea.

Countout
Pierderea unui meci prin countout are loc atunci când un wrestler se află în afara ringului, caz în care arbitrul începe o numărătoare până la zece. Dacă arbitrul ajunge la zece şi wrestlerul se află încă în exteriorul ringului, performerul pierde meciul prin countout. Când ambii wrestleri implicaţi în luptă se găsesc în afara ringului, numărătoarea îi vizează pe amândoi. Dacă unul din wrestleri revine în ring, numărătoarea va continua pentru cel rămas afară. În cazul în care niciunul din wrestleri nu revine la timp în ring, avem o situaţie de //dublu// countout //iar meciul ia sfârşit, fără a avea vreun câştigător.// Atunci când ambii wrestleri sunt la podea şi nici unul din ei nu se ridică, arbitrul poate începe o numărătoare până la zece. Numărătoarea este întreruptă în momentul în care unul dintre wrestleri se ridică. Dacă niciunul din wrestleri nu reuşeşte acest lucru, meciul este considerat remiză şi se poate spune că avem un //knockout dublu// (un alt termen, incorect folosit pentru această situaţie este "countout în ring"). În anumite promoţii, arbitrul nu porneşte numărătoarea, chiar dacă wrestlerii se află în afara ringului. De obicei acest lucru se întâmplă atunci când între cei doi atleţi a avut loc o lovitură puternică şi ambii se află la podea. Explicaţia deciziei de a nu porni numărătoarea este că numărătoarea nu ar fi în favoarea niciunuia din wrestleri, ambii aflându-se în stare de inconştienţă. În realitate, acest lucru are loc pentru a creşte suspansul în rândul publicului şi pentru a le permite wrestlerilor să-şi revină după manevrele executate.

Descalificare
Descalificarea poate interveni în următoarele cazuri : În practică, regulile luptei sunt deseori încălcate. În WWE, arbitrul trebuie să vadă personal abaterea de la regulament pentru a decide sfârşitul meciului prin descalificare, iar decizia acestuia este de cele mai multe ori cea finală. Se întâmplă destul de frecvent ca arbitrii să fie doborâţi la podea accidental în timpul meciurilor, momentele respective fiind prilejul săvârşirii neregularităţilor. Deasemenea, se întâmplă ca pe perioada în care arbitrul zace "inconştient", unul dintre wrestleri să facă un pinfall valabil care i-ar aduce câştigarea meciului, dar din cauză că arbitrul nu este prezent pentru a efectua numărătoarea, victoria nu este omologată.
 * Practicarea de tehnici şi manevre neregulamentare, refuzul de a termina o manevră de submission în momentul în care adversarul a ajuns la corzile ringului, muşcarea, sufocarea sau lovirea repetată cu pumnul. Aceste situaţii se supun de obicei unei numărători până la cinci, în cazul în care atenţionarea arbitrului este ignorată rezultând descalificarea.
 * Intervenţia unei persoane neimplicate în meci, care loveşte sau imobilizează un wrestler. De obicei, dacă un wrestler încearcă să intervină dar este înlăturat din ring de către un alt wrestler sau de către arbitru, înainte de a acţiona în ring, nu se apelează la descalificare.
 * Lovirea adversarului cu un obiect străin (de la această regulă se exclud meciurile care prevăd explicit folosirea diferitor obiecte străine)
 * Folosirea de lovituri sub centură (doar în cazul în care regulile meciului permit acest lucru)
 * Lovirea intenţionată a arbitrului
 * Diferite acţiuni menite să vătămeze ochii adversarului.

Tipuri de spectatori
Spectatorii şi fanii wrestlingului se împart în două categorii : spectatori //Mark// şi spectatori //Smark//. Un spectator **mark** urmăreşte wrestlingul ca şi orice alt sport, interpretând tot ceea ce se întâmplă în ring şi în afara lui ca fiind real : de la storyline şi gimmick-uri până la conflictele dintre wrestleri. Adevărată "sevă" vitală pentru industria wrestlingului, formând majoritatea publicului din arenele de wrestling, spectatorii mark sunt tot timpul de partea wrestlerilor face, care, conform credinţei lor, reuşesc să obţină victoriile în ring datorită susţinerii pe care ei le-o acordă; spectatorii mark influenţează şi promovarea wrestlerilor heel, care este decisă şi în funcţie de cât de detestat este respectivul wrestler de câtre aceşti suporteri. Termenul de **smark** a fost obţinut din prescurtarea cuvintelor "smart mark". Un spectator smark, întâlnit mai ales pe internet, este conştient de natura înscenată a show-ului şi urmăreşte wrestlingul ca pe un spectacol. Această categorie de spectatori urmăreşte dificultatea şi modul de execuţie a diferitelor manevre şi tehnici efectuate în ring, apreciind wrestlerii în funcţie de calităţile tehnice, atletice şi actoriceşti de care dau dovadă.

Principalele federaţii de wrestling

 * Americane**:
 * World Wrestling Entertainment (//WWE//)
 * Extreme Championship Wrestling (//ECW//) (actualmente brand WWE)
 * Combat Zone Wrestling (//CZW//)
 * Wrestling Society X (//WSX//)
 * Total Nonstop Action (//TNA//)
 * Ring Of Honor (//ROH//)
 * Pro Wrestling Guerrilla (//PWG//)
 * Independent Wrestling Association Mid-South (//IWA-MS//)
 * Ohio Valley Wrestling (//OVW//)
 * Deep South Wrestling (//DSW//)
 * Japoneze**:
 * New Japan Pro Wrestling (//NJPW//)
 * All Japan Pro Wrestling (//AJPW//)
 * Dragon Gate (//DGPW//)
 * Pro Wrestling ZERO1-MAX (//ZERO1-MAX//)
 * Pro Wrestling NOAH (//NOAH//)
 * Mexicane**:
 * Asistencia Asesoria y Administracion (//AAA//)
 * Consejo Mundial de Lucha Libre (//CMLL//)
 * International Wrestling Revolution Group (//IWRG//)
 * Europene**:
 * European Wrestling Federation (//EWF//)
 * Frontier Championship Wrestling (//FCW//)
 * Italian Championship Wrestling (//ICW//)
 * Italian Wrestling Entertainment (//IWE//)
 * Federaţii defuncte** (cele mai celebre)
 * World Championship Wrestling (//WCW//)
 * Frontier Martial-arts Wrestling (//FMW//)
 * Xtreme Italian Wrestling (//XIW//)

Legături externe

 * Site-uri oficiale :**
 * Site-ul oficial World Wrestling Entertainment
 * Site-ul oficial Total Nonstop Action
 * Site-ul oficial Ring Of Honor
 * Site-ul oficial Combat Zone Wrestling
 * Site-ul oficial Consejo Mundial de Lucha Libre
 * Site-uri în limba română :**
 * Secţiunea de wrestling a site-ului Sport.ro
 * Secţiunea de wrestling a forumului Sport.ro
 * Secţiunea de wrestling a forumului OnlineSport.ro
 * Secţiunea de wrestling a forumului Sport365.ro